**Referat fra Område 1: områdemøde 6. maj 2019**

**ad 1. Nyt fra HI**

Vi bliver ca. 2.000 “medlemmer” under samme fælles sekretariat, når HI + DOBL + DFF slår denne funktion sammen. Vi er isoleret set pressede på antal medlemmer i HI, og bør forsøge at rekruttere nye medlemmer fra eget område. Vi på landsplan fordelt med ca. 1/3 kommunale og 2/3 selvejende institutioner på idrætsområdet. På Sjælland og i hovedstadsområdet er der relativt flere kommunale institutioner. De kommunale overenskomster styrer lønnen (burde styre lønnen) for de selvejende institutioner, derfor giver det god mening, at også ledere på de selvejende institutioner melder sig ind i HI. Jeg/Claus kommer i forretningsudvalget, som udpeget af de andre områdeledere. De andre fire medlemmer, vælges på normal vis jf. vedtægterne.

**ad 2. Brandsikkerhed og ansvar ved beredskabsinspektør Jesper D. Rossen (Hovedstadens Beredskab). (Under Det Offentlige Beredskabs Landsforbund)**

Der findes certificererede brandrådgivere i fire brandklasser fra enkelt/simpelt hus til de meget komplekse og store byggerier. Disse kontrollerer at bygning er OK i forhold til byggelovgivningen.

**Brandsyn**: Udføres af hensyn til driften og for om bygning overholder lovgivning. Hvem der skal udføre brandsyn skulle gerne fremgå mere klart efter 1/1 2020. Der er firmaer der kontrollerer røgventilation, slukningsudstyr, ABA osv., mens anden myndighed ifølge Beredskabsloven skal udføre brandsyn og det påhviler kommunen at få det gjort på relevante bygninger fx i forhold til størrelse og fredede bygninger mv..

Der skal være driftsjournaler ved flere end 150 personer på samme tid fx ved arrangementer, stævne mv. Der findes en skabelon/skema til dette brug på hjemmesiden <https://hbr.dk/guide/retningslinjer-og-vejledninger/>

Andet vigtigt:

* teknikrum skal være ryddet for borde og stole og “ lager-effekter” o. lign..
* El-attest af autoriseret El-firma på elinstallationer
* El-sikkerhedsattest for lokaler med mere end 150 personer 2-årig

**ad 3. Fremtid og visioner for HI ved Jørgen Mosbæk.**

* Vi har igennem de sidste 3 år mistet ca. 50 stillinger ud af i alt ca. 240 stillinger. Vi har søgt samarbejdspartere for en fælles sekretariatsfunktion.
* Dansk Formands Forening er ca. 1000 medlemmer og DOBL ca. 400 medlemmer. Med vores ca. 500 medlemmer ender vi på samlet set små 2.000 medlemmer under et fælles sekretariat.
* Fokus på fagforeningsdelen
* Mere kontakt/samarbejde mellem alle de 5 områder.
* For svømmebade etablering af stærkere ERFA-område.
* Hvad er en inspektør? Hvordan ser han ud? Vi skal være bedre til at beskrive hvad vi står for og arbejder med i en kompleks hverdag.

I øvrigt:

* Hver forening har sin egen overenskomst. De tre foreninger er med i “Forhandlingskartellet”, der nu er på i alt 9 foreninger mod tidligere 12 foreninger (før sammenlægning af FTF og LO).
* Vi har ansøgt SKAT om at blive fritaget for moms for vore ydelser, men det tager sin tid at få den del på plads.

**ad 4. Efter og videreuddannelse ved Kai S. Hansen.**

Vi har ønsket at se på uddannelsesmulighederne for ansatte ledere og evt. andre af vore ansatte, hvor selve afviklingen foregår her i vores område 1. Vi skal som ledere ikke glemme vores egen lederudvikling og samtidig stadig tænke på uddannelse af vores ansatte. I samarbejde med Klaus Frejo er der lavet et uddannelseskoncept for HI område 1 kaldet “Klar til fremtiden” (som blev udleveret på områdemødet). Kai Hansen (Ishøj) og Søren Strand (Hørsholm) vil gerne have vores feedback. Ide: to ens moduler/kurser af 3 dage pr. år for udvalgte blandt vores ansatte, så alle udvalgte kan deltage indenfor samme år. To forskellige moduler/ECTS-point givende uddannelser pr. år for ledere. Nogle modulers indhold henvender sig til begge medarbejdergrupper, men kun for lederne er der tale om uddannelse og ECTS givende point (der afsluttes derfor med en mundtlig eksamen efter 3 eller 4 dages undervisning). GIV FEEDBACK SENEST 19. august (hvor der også holdes møde om udd. i Ishøj jf. invitation dags dato fra HI), på mail til både Kai ksh@ishoj.dk og Søren, uanset hvad du mener, så vi ved om I bakker op om projektet. (Kai må formidle til Søren Strand)

Der er/ var reception for Jørgen Mosbæk d. 4. juni.

**ad. 5 Valg til områdeledelsen. Finn Thorsøe og Kåre Jacobsen er på valg, samt vakant plads.**

Der blev genvalg af både Finn Thorsøe og Kåre Jacobsen til områdeledelsen. Forsat en vakant plads i områdeledelsen.

**ad 6. Rundvisning i Rødovrehallen.**

For de der ikke kendte Rødovrehallerne, var der rundvisning både ude og inde.

**ad 7 evt.**

Næste områdemøde bliver i Taastrup hallerne. Områdeledelsen kommer med mødedato.

**referent Finn Thorsøe**